laion/Wikipedia-Exotic huggingface dataset:
ভারতের সাধারণ নির্বাচন, ১৯৯৯

ভারতের সাধারণ নির্বাচন, ১৯৯৯ ৫ সেপ্টেম্বর থেকে ৩ অক্টোবর পর্যন্ত কার্গিল যুদ্ধের কয়েক মাস পর অনুষ্ঠিত হয়েছিল। ত্রয়োদশ লোকসভা গঠন করার উদ্দেশে অনুষ্ঠিত করা এই নির্বাচনের এক বিশেষ ঐতিহাসিক গুরুত্ব আছে। প্রথমবারের জন্য ভারতে বিভিন্ন রাজনৈতিক দলসমূহর দ্বারা একটি সংযুক্ত মর্চা সরকার গঠন করা হয়েছিল, যে সরকার একটা সম্পূর্ণ কার্যকাল পার করতে সক্ষম হয়েছিল এবং এভাবে রাষ্ট্রীয় পর্যায়ে রাজনীতিতে দেখা দেয়া অস্থিরতা দূর হয়েছিল। এর আগে ১৯৯৬ এবং ১৯৯৮তে গঠন করা দুটি লোকসভাই কার্যকাল সম্পূর্ণ হওয়ার আগেই ভঙ্গ হয়েছিল। ১৭ এপ্রিল ১৯৯৯র দিন প্রধানমন্ত্রী অটল বিহারী বাজপায়ী নেতৃত্বাধীন ভারতীয় জনতা পার্টি মর্চা সরকার লোকসভায় মর্চার অন্যতম অংশীদারী দল অল ইণ্ডিয়া দ্রাবিড়া মুন্নেত্রা কাঝাগম সমর্থন উঠিয়ে নেওয়ায় মাত্র একটা ভোটে আস্থার ভোটে পরাজিত হয়। এ.আই.এ.ডি.এম.কে. দলের নেত্রী জয়ললিতা বারেবারে সরকারকে কিছু নির্দ্দিষ্ট দাবী, বিশেষত দ্রাবিড়া মুন্নেত্রা কাঝাগমের তামিলনাড়ু সরকারকে বর্খাস্ত করার দাবী মেনে নেওয়ার জন্য হেঁচা প্রয়োগ করেছিল; অন্যথায় সমর্থন উঠিয়ে নেওয়ার ভাব ছিল। বিজেপির মতে তামিলনাড়ুর মুখ্যমন্ত্রী থাকাকালীন জয়াললিতার বিরুদ্ধে উঠা দুর্নীতির অভিযোগ থেকে বাঁচার জন্য এমন ধরনের ভাব প্রদান করেছিল। বিরোধী দলনেত্রী তথা ভারতীয় কংগ্রেস পার্টির শীর্ষনেত্রী স্বরূপ সোনিয়া গান্ধীও লোকসভায় সংখ্যগরিষ্ঠ হয়েও একটি মর্চা সরকার গঠন করতে সক্ষম হননি। কাজেই আস্থার ভোটে হারার পর রাষ্ট্রপতি কে আর নারায়ণন লোকসভা ভঙ্গ করে দেন এবং নতুন করে নির্বাচন করার ঘোষণা করেন। নির্বাচন হয়ে না যাওয়া পর্যন্ত রাষ্ট্রপতি অটল বিহারী বাজপায়ীকে তত্ত্বাবধায়ক প্রধানমন্ত্রীরূপে কার্যভার চালিয়ে যাওয়ার দায়িত্ব অর্পণ করা হয়। BBC World Service (১৯ এপ্রিল ১৯৯৯)। "Jayalalitha: Actress-turned-politician"। BBC News। সংগ্রহের তারিখ ২০০৮-১২-১১।  Oldenburg, Philip (সেপ্টেম্বর ১৯৯৯)। "The Thirteenth Election of India's Lok Sabha"। The Asia Society। ২০০৮-০৬-০৪ তারিখে মূল থেকে আর্কাইভ করা। সংগ্রহের তারিখ ২০০৮-১২-১১।  টেমপ্লেট:ভারতের নিৰ্বাচন
জুলিয়াস নেরিরি

জুলিয়াস কামব্যরেজ নেরিরি (১৩ই এপ্রিল ১৯২২ - ১৪ই অক্টোবর ১৯৯৯) একজন তাঞ্জনিয়ান ঔপনিবেশ-বিরোধী কর্মী ও রাজনীতিবিদ । তিনি ১৯৬১ থেকে ১৯৬২ সাল পর্যন্ত প্রধানমন্ত্রী হিসেবে এবং ১৯৬৩ থেকে ১৯৬৪ সাল পর্যন্ত রাষ্ট্রপতি হিসেবে ট্যাংগানিকা কে শাসন করেন, যার পর তিনি ১৯৬৪ থেকে ১৯৮৫ সাল পর্যন্ত এর উত্তরাধিকারী রাষ্ট্রকে নেতৃত্ব দেন রাষ্ট্রপতি হিসেবে। তিনি তাঙ্গানিকা আফ্রিকান ন্যশনাল ইউনিয়ন পার্টি এর প্রতিষ্ঠাকালীন সদস্য, যে সংগঠনটি ১৯৭৭ সালে চামা চা মাপিন্দুজি পার্টি তে পরিণত হয়। তিনি ১৯৯০ সাল পর্যন্ত এই সংগঠনটিকে নেতৃত্ব দেন। মতাদর্শগতভাবে তিনি একজন আফ্রিকান জাতীয়তাবাদী ও সমাজতন্ত্রী ,যিনি উজামা নামক একপ্রকার রাজনৈতিক দর্শন প্রচার করেন। নেরিরি তাঙ্গানিকার ব্রিটিশ উপনিবেশ বুতিয়ামায় জন্মগ্রহণ করেন।তার পিতা একজন জানাকী প্রধান।
বড়ো রোমান লিপি আন্দোলন

বড়ো রোমান লিপি আন্দোলন হচ্ছে বড়ো জাতিগোষ্ঠী কর্তৃক বড়ো ভাষাকে রোমান লিপিতে লিখার স্বীকৃতির দাবিতে একটি আন্দোলন। এই আন্দোলনটি ১৯৭৪ সালে সংঘটিত হয় যেখানে ১৫ জন প্ৰাণ হারায়। যদিও আন্দোলনটি সফলতার মুখ দেখেনি যেহেতু সরকার দেবনাগরী লিপিতেই বড়ো লিপির মৰ্যাদা দেয়। ১৯৭০ সালে পশ্চিমবঙ্গের মহাকালগুরিতে অনুষ্ঠিত হওয়া বড়ো সাহিত্য সভার ১১তম বাৰ্ষিক অধিবেশনে রোমান লিপি গ্ৰহণ করার প্ৰস্তাব তুলা হয় এবং সরকারকে এই বিষয়ে দাবী জানানো হয় যদিও সরকার সেই দাবী অগ্ৰাহ্য করে। ১৯৭৪ সালের ১৫ মাৰ্চ থেকে শোণিতপুরের খেলমাটিতে অনুষ্ঠিত হওয়া ১৫তম বড়ো সাহিত্য সভার আন্দোলনে রোমান লিপির প্ৰবৰ্তনের জন্য আন্দোলন করার সিদ্ধান্ত নেয়া হয়। এই আন্দোলনটি পরবর্তীতে হিংসাত্মক রূপ নেয় এবং ঐবছরের ২৮ সেপ্টেম্বর, ১৫ জন বড়ো জনগোষ্ঠীর লোক রাজ্যের বিভিন্ন জায়গায় প্ৰাণ হারান। ২৮ সেপ্টেম্বর দিনটিকে বড়ো সাহিত্য সভা কর্তৃক শহীদ দিবস হিসেবে পালন করে আসা হচ্ছে। "bodo sahitya sabha"। সংগ্রহের তারিখ ৩ ফেব্রুয়ারি ২০১৯।  "Bodos remember martyrs of Script Movement"। 28 Septembar 2012। ১২ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ 3 February 2019।  এখানে তারিখের মান পরীক্ষা করুন: |তারিখ= (সাহায্য)
বারিধারা ডিওএইচএস

বারিধারা ডিওএইচএস বাংলাদেশের ঢাকার বারিধারাতে অবস্থিত। এলাকাটি গুলশানের পাশেই রয়েছে। ঢাকার একটি অভিজাত এলাকা। এই এলাকাটি বারিধারার অধীনস্থ। বারিধারা ডিওএইচএস-এর জমির পরিমাণ ৭৮.২৫৩৪ একর এবং মোট প্লট রয়েছে ৫৬৭ টি (বিভাজিত প্লটসহ)। এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে তৈরি করা হয়েছিল। এলাকাটি ডিওএইচএস পরিষদ দ্বারা পরিচালিত হয়। বারিধারা ডিওএইচএসে একটি মসজিদ রয়েছে। আছে একটি খেলার মাঠ। বারিধারা ডিওএইচএস কনভেনশন সেন্টারটি এখানে অবস্থিত। মিরপুর ডিওএইচএস বনানী ডিওএইচএস মহাখালী ডিওএইচএস "Islamic State-like organisation plans to establish Khilafat in Bangladesh, police say"। বিডিনিউজ টোয়েন্টিফোর ডটকম। সংগ্রহের তারিখ ৬ মার্চ ২০১৭।  "Rab discovers torture cell in Baridhara DOHS"। The Daily Star (ইংরেজি ভাষায়)। ৮ এপ্রিল ২০১৪। সংগ্রহের তারিখ ৬ মার্চ ২০১৭।  "Bangladesh identifies its own in IS video: Son of former poll panel chief, dentist, MBA student"। The Indian Express। ৮ জুলাই ২০১৬। সংগ্রহের তারিখ ৬ মার্চ ২০১৭।  "ডিওএইচএস সংক্রান্ত তথ্যাবলী"। www.meoc.gov.bd। সংগ্রহের তারিখ ২১ এপ্রিল ২০২১।  "It's time to wake up"। The Daily Star (ইংরেজি ভাষায়)। ১৬ মে ২০১৫। সংগ্রহের তারিখ ৬ মার্চ ২০১৭।  "Ex-IGP Ismail passes away"। The Daily Star (ইংরেজি ভাষায়)। ২৮ অক্টোবর ২০১৬। সংগ্রহের তারিখ ৬ মার্চ ২০১৭।  "Connecting the mind and body"। The Daily Star (ইংরেজি ভাষায়)। ২০ সেপ্টেম্বর ২০১৪। সংগ্রহের তারিখ ৬ মার্চ ২০১৭।  "Living the Alternative Way"। The Daily Star (ইংরেজি ভাষায়)। ২৫ অক্টোবর ২০১৪। সংগ্রহের তারিখ ৬ মার্চ ২০১৭।  "Cosplayers Brave Bad Weather"। The Daily Star (ইংরেজি ভাষায়)। ৬ আগস্ট ২০১৫। সংগ্রহের তারিখ ৬ মার্চ ২০১৭।  বারিধারা ডিওএইচএস পরিষদের ওয়েবসাইট
ভারতের সাধারণ নির্বাচন, ১৯৬২

ভারতের সাধারণ নির্বাচন, ১৯৬২ তৃতীয় লোকসভা গঠনের উদ্দেশ্যে ১৯৬২ সালের ১৯ ফেব্রুয়ারি থেকে ২৫ ফেব্রুয়ারি পর্যন্ত অনুষ্ঠিত হয়েছিল। পূর্ববর্তী নির্বাচনের মত এই নির্বাচনেও কোনো লোকসভা কেন্দ্রে দুজন করে সাংসদ নির্বাচন করা হয়নি৷ এই নির্বাচনটিকে ধরে পরবর্তী সাধারণ নির্বাচনের একটি কেন্দ্রে একজন করে সাংসদ নির্বাচন করা পদ্ধতি প্রচলিত হয়েছিল। এর আগের দুটি নির্বাচনে ৯১টা লোকসভা কেন্দ্রে দুজন করে সাংসদ নির্বাচন করা হয়েছিল। ভারতের ১৮টি রাজ্য এবং কেন্দ্রীয় শাসিত অঞ্চলের মোট ৪৯৪টা কেন্দ্রের সবগুলোতেই ভোটগ্রহণ অনুষ্ঠিত হয়েছিল। জওহরলাল নেহরু তৃতীয় এবং জীবনের শেষ নির্বাচনটিতে আগের দুটির মতো প্রভূত বিজয় লাভ করেছিলেন। ভারতীয় জাতীয় কংগ্রেস ৪৪.৭% ভোটে ৩৬১টি আসন লাভ করেছিল। অবশ্য এই সংখ্যা পূর্ববর্তী নির্বাচন দুটির তুলনায় সামান্য কম ছিল, যদিও লোকসভার ৭০% আসন লাভ করতে সক্ষম হয়েছিল। ৯.৯৪ শতাংশ ভোটে ২৯টি আসন পেয়ে ভারতের কমিউনিস্ট পার্টি দ্বিতীয় স্থান লাভ করেছিল। এক বছরে জওহরলাল নেহরুর প্রধান মন্ত্রিত্বে ২ এপ্রিল তৃতীয় লোকসভা গঠন করা হয়েছিল। দুটি সফল কার্যকাল শেষ করা নেহরু সরকারকে বিভিন্ন প্রত্যাহ্বানের সম্মুখীন হতে হয়েছিল। ইতিমধ্যে পাকিস্তান এবং চীনের সাথে দুটি যুদ্ধে ভারতকে লিপ্ত হতে হয়েছিল। চীনের সাথে শোচনীয় পরাজয় বরণ করা নেহরু সরকারের সামরিক দিকটির দুর্বলতার জন্য যথেষ্ট সমালোচনা হয়েছিল এবং যারজন্য প্রতিরক্ষা মন্ত্রী কৃষ্ণ মেননকে অপসারণও করা হয়েছিল। অর্থনৈতিক সংকট, নিবনুবা সমস্যা, টাকার অবমূল্যায়ন, দারিদ্র, মিজো বিদ্রাহ, দুর্ভিক্ষ ইত্যাদি বিভিন্ন সমস্যা সরকারটিকে জর্জরিত করেছিল। "Statistical Report On General Elections, 1962 To The Third Lok Sabha" (পিডিএফ)। Election Commission of India। ১৮ জুলাই ২০১৪ তারিখে মূল (PDF) থেকে আর্কাইভ করা। সংগ্রহের তারিখ ৩০ এপ্রিল ২০১৪।  "1962 Lok Sabha elections: an easy win for Congress, but troubled tenure thereafter"। সংগ্রহের তারিখ ১২ মার্চ ২০১৯।
রিচুয়্যাল ইন ট্রান্সফিগার্ড টাইম

রিচুয়্যাল ইন ট্রান্সফিগার্ড টাইম ১৯৪৬ সালের মার্কিন পরীক্ষামূলক নির্বাক সাদাকালো স্বল্পদৈর্ঘ্য চলচ্চিত্র। ১৫ মিনিট স্থিতিকালের চলচ্চিত্রটি রচনা, প্রযোজনা, পরিচালনা এবং সম্পাদনা করেছেন মার্কিন আভা-গার্দ এবং পরাবাস্তববাদী চলচ্চিত্র নির্মাতা মায়া ডেরেন। ডেরেনের তার আগের অ্যা স্টাডি ইন কোরিওগ্রাফি ফর ক্যামেরা (১৯৪)) রচনায় চলচ্চিত্রের উপর নৃত্যের ব্যবহার সামাজিক রীতিনীতি, রূপান্তর এবং নৃতাত্ত্বিকতার দৃষ্টির মাধ্যমে আবিষ্কার করেছেন। এটি অসমাপ্ত গল্প বলার ধরন, ধীর গতির ব্যবহার, ফ্রিজ ফ্রেমিং, মঞ্চ নাচ এবং চলচ্চিত্রের অনন্য মিশ্রণের জন্য উল্লেখযোগ্য। মূল ভূমিকায় ডেরেন এবং নৃত্যশিল্পী হিসাবে রিতা ক্রিস্টিয়ানি এবং ফ্র্যাঙ্ক ওয়েস্টব্রুক অভিনয় করেছিলেন। পরবর্তীতে ডেরেন তার মেডিটেশন অন ভায়োলেন্স (১৯৪৮), অনসম্বল ফর সমনামবুলিস্ট (১৯৫১), ডিভাইন হর্সমেন: দ্য লিভিং গড্‌স অব হাইতি (১৯৮৫, মৃত্যুপরবর্তী) চলচ্চিত্রগুলিতে নৃত্যের প্রতি সান্নিধ্যের জন্য খ্যাতি অর্জন করেছিলেন। ২০১৯ সালে প্রকাশিত বিবিসির "দ্য হান্ড্রেট গ্রেটেস্ট ফিল্ম ডিরেক্টেড বাই ওমেন" তালিকায় চলচ্চিত্রটি ৯৫ তম স্থানে অর্ন্তভূক্ত হয়েছে। রিতা ক্রিস্টিয়ানি মায়া ডেরেন আনাস নিন ফ্র্যাঙ্ক ওয়েস্টব্রুক গোর ভিদাল Haslem, Wendy (১২ ডিসেম্বর ২০০২)। "Great Directors: Maya Deren"। Senses of Cinema (23)। সংগ্রহের তারিখ ১৯ জুন ২০১১।  Nichols, Bill, সম্পাদক (২০০৯)। Maya Deren and the American Avant-Garde। University of California Press। পৃষ্ঠা 141। আইএসবিএন 978-0-52022-732-3। সংগ্রহের তারিখ সেপ্টেম্বর ১৮, ২০১৭।  Cleghorn, Elinor। "'One must at least begin with the body feeling': Dance as filmmaking in Maya Deren's choreocinema."। Comparative Cinema। সংগ্রহের তারিখ ১৪ নভেম্বর ২০১৮। [স্থায়ীভাবে অকার্যকর সংযোগ] "The 100 greatest films directed by women" (ইংরেজি ভাষায়)। বিবিসি। ২৬ নভেম্বর ২০১৯। সংগ্রহের তারিখ ১৭ জানুয়ারি ২০২০।  অলমুভিতে রিচুয়্যাল ইন ট্রান্সফিগার্ড টাইম (ইংরেজি) ইন্টারনেট মুভি ডেটাবেজে রিচুয়্যাল ইন ট্রান্সফিগার্ড টাইম (ইংরেজি) আলোসিনেতে রিচুয়্যাল ইন ট্রান্সফিগার্ড টাইম (ফরাসি) এলোনেটে রিচুয়্যাল ইন ট্রান্সফিগার্ড টাইম (ইংরেজি) ডেনিশ চলচ্চিত্র ডেটাবেজে রিচুয়্যাল ইন ট্রান্সফিগার্ড টাইম (ইংরেজি) পোর্ট.এইচইউতে রিচুয়্যাল ইন ট্রান্সফিগার্ড টাইম (হাঙ্গেরি) ব্রিটিশ ফিল্ম ইনস্টিটিউটে রিচুয়্যাল ইন ট্রান্সফিগার্ড টাইম (ইংরেজি) বক্স অফিস মোজোতে রিচুয়্যাল ইন ট্রান্সফিগার্ড টাইম (ইংরেজি) রটেন টম্যাটোসে রিচুয়্যাল ইন ট্রান্সফিগার্ড টাইম (ইংরেজি) লেটারবক্সডে রিচুয়্যাল ইন ট্রান্সফিগার্ড টাইম (ইংরেজি) সুইডিশ ফিল্ম ইনস্টিটিউট ডাটাবেসে রিচুয়্যাল ইন ট্রান্সফিগার্ড টাইম (ইংরেজি) প্রবেশদ্বার:  চলচ্চিত্র মার্কিন যুক্তরাষ্ট্র
মিরপুর ডিওএইচএস

মিরপুর ডিওএইচএস বাংলাদেশের ঢাকা শহরের মিরপুরে অবস্থিত। অঞ্চলটি পল্লবী থানা প্রশাসনের আওতাধীন। পাশেই মিরপুর সেনানিবাসের অবস্থান। মিরপুর ডিওএইচএস-এর জমির পরিমাণ ১৩৮.৫৬ একর। এটি বাংলাদেশ সরকারের প্রতিরক্ষা অফিসার হাউজিং সোসাইটি (ডিওএইচএস) প্রকল্পের অধীনে তৈরি করা হয়েছিল। এটি দেশের বৃহত্তম ডিওএইচএস। এলাকাটি ডিওএইচএস পরিষদ দ্বারা পরিচালিত হয়। যেখানে পৃথক ১২৮৯ টি প্লট রয়েছে। ২০০৯-এর বিডিআর বিদ্রোহে নিহত ৩৭ কর্মকর্তার স্বজনকে ৩৭ টি লট বরাদ্দ দেয়া হয়েছে। এ ছাড়াও দশটি পরিবারকে অতিরিক্ত ২০ টি অ্যাপার্টমেন্ট বরাদ্দ করা হয়েছে। সরকার বাড়ি মসজিদ মিরপুর ডিওএইচএস কেন্দ্রীয় মসজিদ মিরপুর ডিওএইচএস মসজিদ নং মিরপুর ক্যান্টনমেন্ট পাবলিক স্কুল এন্ড কলেজ (এমসিপিএসসি) মহাখালী ডিওএইচএস বারিধারা ডিওএইচএস বনানী ডিওএইচএস "Man mugged Tk 14 lakh in capital"। দ্য ডেইলি স্টার (ইংরেজি ভাষায়)। ৭ ডিসেম্বর ২০১৬। সংগ্রহের তারিখ ২ আগস্ট ২০১৭।  "44 Nepalis detained in Dhaka"। দ্য ডেইলি স্টার (ইংরেজি ভাষায়)। ৫ আগস্ট ২০১৬। সংগ্রহের তারিখ ২ আগস্ট ২০১৭।  "Tortured domestic help moved to Dhaka CMH"। দ্য ডেইলি স্টার (ইংরেজি ভাষায়)। ৪ জুলাই ২০১৭। সংগ্রহের তারিখ ২ আগস্ট ২০১৭।  "Army officer's wife sued for torturing domestic help in Dhaka"। bdnews24.com। সংগ্রহের তারিখ ২ আগস্ট ২০১৭।  "None can destabilise country thru' killings"। দ্য ডেইলি স্টার (ইংরেজি ভাষায়)। ৮ অক্টোবর ২০১৫। সংগ্রহের তারিখ ২ আগস্ট ২০১৭।  "ডিওএইচএস সংক্রান্ত তথ্যাবলী"। www.meoc.gov.bd। সংগ্রহের তারিখ ২১ এপ্রিল ২০২১।  "Mirpur DOHS Porishad"। mirpurdohs.net.bd (ইংরেজি ভাষায়)। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।  "Govt helps families of slain army officers"। দ্য ডেইলি স্টার (ইংরেজি ভাষায়)। ৬ নভেম্বর ২০১৩। সংগ্রহের তারিখ ২ আগস্ট ২০১৭।  "Mutiny loss colossal"। দ্য ডেইলি স্টার (ইংরেজি ভাষায়)। ২ মার্চ ২০১১। সংগ্রহের তারিখ ২ আগস্ট ২০১৭।  "Obituary"। দ্য ডেইলি স্টার (ইংরেজি ভাষায়)। ১৫ ফেব্রুয়ারি ২০১৬। সংগ্রহের তারিখ ২ আগস্ট ২০১৭।  "Mirpur DOHS Porishad"। mirpurdohs.net.bd (ইংরেজি ভাষায়)। ৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ২ আগস্ট ২০১৭।
ফ্রেড আর্মিসেন

ফেরেডুন রবার্ট " ফ্রেড " আর্মিসেন (জন্ম ৪ঠা ডিসেম্বর, ১৯৬৬) একজন আমেরিকান অভিনেতা, কৌতুক অভিনেতা, লেখক, প্রযোজক এবং সংগীতশিল্পী, স্যাটারডে নাইট লাইভ এ ২০০২ থেকে ২০১৩ অবধি কাজ করা কাস্ট সদস্য হিসাবে সুপরিচিত । আরমিসেন ইউরো ট্রিপ, অ্যাঙ্করম্যান এবং কপ আউট এর মত কমেডি ছবিতে বিভিন্ন চরিত্রে অভিনয় করেছেন।আরমিসেন, তার সহকৌতুকাভীনেতা ক্যারি ব্রাউনস্টেইন কে নিয়ে আইএফসি এর স্কেচ কমেডি সিরিজ পোর্টল্যান্ডিয়া তে একজন সহ-নির্মাতা এবং সহ-তারকা হিসাবে কাজ করেন। আর্মিসন থান্ডারআন্ট ডটকম প্রতিষ্ঠা করেছিলেন, যা ছিল ব্রাউনস্টেইনকে সাথে নিয়ে তৈরি করা কমেডি স্কেচগুলির সমাহার, একই সাথে তিনি ব্যান্ডলিডার ও নিয়মিত ড্রাম বাজাতেন লেট নাইট উইথ শেথ মায়ার্স হাউজ ব্যান্ড, দ্য 8 জি ব্যান্ড এ । আরমিসেন তার পোর্টল্যান্ডিয়ায় কাজের সুবাদে, ভ্যারাইটি সিরিজের জন্য আউটস্ট্যান্ডিং রাইটিং বিভাগে ২০১২, ২০১৩ এবং ২০১৪ সালে এবং কৌতুক সিরিজের আউটস্ট্যান্ডিং সাপোর্টিং অভিনেতা বিভাগে ২০১৪ সালে এমি অ্যাওয়ার্ডের জন্য মনোনীত হন। তিনি দুটি পিবডি অ্যাওয়ার্ড জিতেছেন, যার একটা ২০০৮ সালে স্যাটারডে নাইট লাইভ পলিটিকাল স্যাটায়ার কাস্ট এর হয়ে এবং অন্যটা ২০১১ সালে পোর্টল্যান্ডিয়ার জন্য। Phawker (মে ৮, ২০১৪)। "Fredlandia: The Nicest Punk in Show Biz"। সংগ্রহের তারিখ সেপ্টেম্বর ১, ২০১৫।  "Fred Armisen profile"। TVGuide.com। সংগ্রহের তারিখ মার্চ ১০, ২০১৪।  Czajkowski, Elise (জুন ২৮, ২০১৩)। "Talking to Fred Armisen About 'SNL', 'Portlandia', and Being Part of a Comedy Collective"। Splitsider। Vulture। সংগ্রহের তারিখ আগস্ট ৩, ২০১৯।  "Fred Armisen: Biography"। TV Guide। সংগ্রহের তারিখ জুলাই ৪, ২০১৩।  "Saturday Night Live Political Satire 2008"। The Peabody Awards। সংগ্রহের তারিখ ২০১৭-০১-২৪।  "Portlandia"। The Peabody Awards। সংগ্রহের তারিখ ২০১৭-০১-২৪।
বিয়ানীবাজার গ্যাসক্ষেত্র

বিয়ানীবাজার গ্যাসক্ষেত্র বাংলাদেশের সিলেট জেলায় অবস্থিত একটি প্রাকৃতিক গ্যাসক্ষেত্র। এটি সিলেট গ্যাস ফিল্ডস লিমিটেড-এর নিয়ন্ত্রণাধীন একটি প্রতিষ্ঠান। বিয়ানীবাজার গ্যাস ফিল্ডটি সিলেট বিভাগেের সিলেট জেলার বিয়ানীবাজার উপজেলার মোল্লাপুর ইউনিয়নের জলঢুপ মৌজা (লোকেশন-১) ও পৌরসভার সুপাতলা গ্রামে (লোকেশন-২) অবস্থিত। বাংলাদেশের প্রাকৃতিক গ্যাসক্ষেত্রের তালিকা। "বিয়ানীবাজার গ্যাস ফিল্ডস্"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১০ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১০ আগস্ট ২০১৯।  "সিলেট গ্যাস ফিল্ডস্ লিমিটেড"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। নভেম্বর ২০১৮। সংগ্রহের তারিখ ১০ আগস্ট ২০১৯।  বিয়ানীবাজার গ্যাসক্ষেত্র - সিলেট গ্যাস ফিল্ডস লিমিটেড'এর তথ্য বাতায়নে।
শিবগঞ্জ উপজেলা

শিবগঞ্জ উপজেলা নামে বাংলাদেশে ২টি উপজেলা রয়েছে। যথা: শিবগঞ্জ উপজেলা, চাঁপাইনবাবগঞ্জ; শিবগঞ্জ উপজেলা, বগুড়া। এটি বাংলাদেশের উপজেলা সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
উজিরপুর ইউনিয়ন

উজিরপুর ইউনিয়ন নামে বাংলাদেশে মোট ২টি ইউনিয়ন রয়েছে। উজিরপুর ইউনিয়ন দ্বারা বুঝানো যেতে পারে: উজিরপুর ইউনিয়ন, চৌদ্দগ্রাম; (কুমিল্লা জেলা) উজিরপুর ইউনিয়ন, শিবগঞ্জ; (চাঁপাইনবাবগঞ্জ জেলা) শিকারপুর উজিরপুর ইউনিয়ন; (উজিরপুর, বরিশাল) এটি বাংলাদেশের ইউনিয়ন সম্পর্কিত একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। যদি একটি আভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
মনোহরগঞ্জ থানা

মনোহরগঞ্জ থানা বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি থানা। প্রতিষ্ঠাকালঃ ২০০৫ খ্রিস্টাব্দ মনোহরগঞ্জ উপজেলার ১১টি ইউনিয়নের প্রশাসনিক কার্যক্রম মনোহরগঞ্জ থানার আওতাধীন। ইউনিয়নসমূহ: ১নং বাইশগাঁও ২নং সরসপুর ৩নং হাসনাবাদ ৪নং ঝলম উত্তর ৫নং ঝলম দক্ষিণ ৬নং মৈশাতুয়া ৭নং লক্ষণপুর ৮নং খিলা ৯নং উত্তর হাওলা ১০নং নাথেরপেটুয়া ১১নং বিপুলাসার মনোহরগঞ্জ উপজেলা কুমিল্লা জেলা
দূর্বা

দূর্বা (বৈজ্ঞানিক নাম: Cynodon dactylon), বা বারমুডা ঘাস হচ্ছে ঘাস জাতীয় একটি উদ্ভিদ যা সারা দুনিয়ায় পাওয়া যায়। এটি ইউরোপ, আফ্রিকা, অস্ট্রেলিয়া এবং এশিয়ার বেশিরভাগ অঞ্চলের স্থানীয়। এটি আমেরিকাতে প্রবর্তিত হয়েছে। এর সাধারণ নামের বিপরীতে, এটি বারমুডার স্থানীয় নয় এবং প্রকৃতপক্ষে সেখানে একটি প্রচুর আগ্রাসী প্রজাতি। এর অন্যান্য নামগুলি হল ধুব, ইথানা ঘাস, ডুবো, কুকুর ঘাস, কুকুরের দাঁত ঘাস, বাহমা ঘাস, কাঁকড়া ঘাস, শয়তানের ঘাস, পালঙ্ক ঘাস, ভারতীয় দোয়াব, অরুগামপুল, গ্রামা, তারঘাস এবং স্কাচ ঘাস। দূর্বা একটি ওষধি উদ্ভিদ। প্রাচীনকাল থেকে কেটে গেলে রক্ত বন্ধ করতে দূর্বার শিকড় ব্যবহার করা হয়। রক্ত অর্শে এটি ব্যবহৃত হয়। মহিলাদের শ্বেতস্রাবে এটি অত্যন্ত উপকারি। পুরাতন আমাশয়, ডায়রিয়া, চর্মরোগে উপকারি। নাকের রক্ত পড়া বন্ধ করতে দূর্বা ব্যবহৃত হয়। পায়োরিয়া নামে দাঁতের রোগে দূর্বা মাজন হিসাবে ব্যবহার করলে আরোগ্য হয়। মাথার চুল উঠার সমস্যার সমাধান করে। "The Plant List: A Working List of All Plant Species"। ৭ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ৪ ডিসেম্বর ২০১৪।  "Cynodon dactylon (L.) Pers. | Plants of the World Online | Kew Science"।  "CABI Invasive Species Compendium"।  "Iraq"। lntreasures.com। সংগ্রহের তারিখ ৫ নভেম্বর ২০১৫।  আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ২৩১-৩২ উইকিমিডিয়া কমন্সে দূর্বা সম্পর্কিত মিডিয়া দেখুন। Online Field guide to Common Saltmarsh Plants of Queensland FAO factsheet: Cynodon dactylon ওয়েব্যাক মেশিনে আর্কাইভকৃত ৩০ আগস্ট ২০১০ তারিখে Integrated Taxonomic Information System - Bermuda Grass Common
চিতই পিঠা

চিতই পিঠা একটি বাঙালি পিঠা যা বাংলাদেশ এবং ভারতের পশ্চিমবঙ্গে খুবই জনপ্রিয়। এই পিঠা দেখতে গোলাকার ও চ্যাপ্টা। গ্রামাঞ্চলে চিতই পিঠার ছাঁচ দেখতে পাওয়া যায়। এটি চিতে পিঠে, ঢাকা পিঠে, চিতুই পিঠে, চিকুই পিঠে ও সরা পিঠে, আসকে পিঠে চিত্ত পিঠে নামেও পরিচিত। ইতিহাসবিদ্ তপন রায়চৌধুরী চিতই বা আস্কে পিঠার সঙ্গে বিলেতের বিফস্টেকের তুলনা করেছিলেন। চালের আটা জলে গুলিয়ে গরম তাওয়াতে ভেপে এই পিঠা তৈরি হয়। এই পিঠা গুড় (বিশেষত ঝোলা গুড়) দিয়ে খাওয়া হয়। এটি শুকনো অথবা দুধ ও গুড়ের তৈরি সিরায় ভিজিয়েও খাওয়া হয়। পিঠা তৈরির জন্য আটা ও জলের মিশ্রণ অল্প তাপে মাটির খোলায় ভাজতে হয়। শৌখিন বাঙালিরা মাংস বিশেষ করে হাঁসের মাংস দিয়ে চিতই পিঠা খেতে ভালোবাসে। আগের রাতে মিষ্টি রস অথবা দুধে ভিজিয়ে রাখা চিতই পিঠা খেতে সুস্বাদু হয়। শীতকালে বাংলাদেশের মৌসুমি পিঠার দোকান গুলোতে বিভিন্ন চিতই পিঠার দেখা মেলে। সন্ধ্যার সময়ে এসব দোকানে পিঠাক্রেতাদের ভিড় দেখা যায়। শীতে সবার কাছে চিতই পিঠার কদর আবার একটু বেশি থাকে। কারণ চিতই পিঠা নানা রকমের ভর্তার সঙ্গে মাখিয়ে খেতে সুস্বাদু লাগে। এসব ভর্তার মধ্যে রয়েছে শুঁটকি, ধনেপাতা, ডালভর্তা, সরিষা ভর্তা ইত্যাদি। পুরান ঢাকায় ডিমচিতই পিঠা বেশ জনপ্রিয়। দুধ চিতই পিঠা ডিম চিতই পিঠা দুধ চিতই পিঠা ভর্তাসহ পরিবেশিত চিতই পিঠা "পিঠা"। বাংলাপিডিয়া। সংগ্রহের তারিখ ১৯ ডিসেম্বর ২০১৮।  রায়, প্রণব (জুলাই, ১৯৮৭)। বাংলার খাবার। কলকাতা: সাহিত্যলোক। পৃষ্ঠা ৬৮।  এখানে তারিখের মান পরীক্ষা করুন: |তারিখ= (সাহায্য) "'পিঠে' খেলে শহর সয়, এটাই শীতের সত্যি"। সংগ্রহের তারিখ ১৯ ডিসেম্বর ২০১৮।  "শীতে সকালের নাস্তায়, চিতই পিঠা"। পরিবর্তন। ১০ জুন ২০২০ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৮।  "খাদ্যাভ্যাস"। বাংলাপিডিয়া। সংগ্রহের তারিখ ১৯ ডিসেম্বর ২০১৮।  "শীতের উষ্ণতা চিতই-ভাপায়"। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৮।  "ঢাকায় হাত বাড়ালেই শীতে পিঠা"। সালমা ইসলাম। যুগান্তর। ২১ নভেম্বর ২০১৭। সংগ্রহের তারিখ ১৯ ডিসেম্বর ২০১৮। [স্থায়ীভাবে অকার্যকর সংযোগ]
বাইশগাঁও ইউনিয়ন

বাইশগাঁও বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন। মনোহরগঞ্জ উপজেলার পশ্চিমাংশে বাইশগাঁও ইউনিয়নের অবস্থান। এ ইউনিয়নের উত্তরে ঝলম দক্ষিণ ইউনিয়ন, পূর্বে খিলা ইউনিয়ন ও লক্ষণপুর ইউনিয়ন, দক্ষিণে সরসপুর ইউনিয়ন ও নোয়াখালী জেলার চাটখিল উপজেলার মোহাম্মদপুর ইউনিয়ন এবং পশ্চিমে হাসনাবাদ ইউনিয়ন ও চাঁদপুর জেলার শাহরাস্তি উপজেলার চিতোষী পূর্ব ইউনিয়ন অবস্থিত। বাইশগাঁও ইউনিয়ন মনোহরগঞ্জ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। গ্রাম ভিত্তিক লোকসংখ্যা: ১. শরীফপুর—১১৬৭ জন ২. বাগচতল—১৪৬ জন ৩. আন্দিরপাড়—৬০৭ জন ৪. আতাকরা -- ৭২২ জন ৫. পেয়ারাতলী -- ১০৫৭ জন ৬. চিলুয়া -- ৬০৪ জন ৭. নোয়াগাঁও—২০৯২ জন ৮. বুরপৃষ্ঠ—৮৩৪ জন ৯. জলিপুর—১০৭০ জন ১০. হাওরা -- ২০৬৫ জন ১১. ডাবুরিয়া -- ৫৯৯ জন ১২. চড্ডা -- ৫৩৮ জন ১৩. দুর্গাপুর—১৭৫৩ জন ১৪. ফুলপুকুরিয়া -- ৬৯২ জন ১৫. মান্দারগাঁও—১২৮৪ জন ১৬. তালতোলা -- ৫৪৭ জন ১৭. কেয়ারী -- ১১৫৫ জন ১৮. উদাইশ—১১৪৩ জন ১৯. শাকতলা -- ১৭৫৪ জন ২০. বাইশগাঁও—৫৪৪৯ জন ২২. লাচরা -- ১১৩ জন ২৩. দাদঘর—৭০১ জন। সর্বমোট ২৬,০৯২ জন। ১মনোহরগঞ্জ-মান্দারগাঁও-হাসনাবাদ সড়ক ২.মান্দারগাঁও-চিলুয়া-বুরপৃষ্ঠ সড়ক ৩.জলিপুর-মান্দারগাঁও-বাইশগাঁও সড়ক ৪.পেয়ারাতলী-আতাকরা-বাগচতল সড়ক ৫.আন্দিরপাড়-বাগচতল-বুরপৃষ্ঠ সড়ক ৬.পানচাল-নোয়াগাঁও-বাগচতল সড়ক ৭.হাওরা-পেয়ারাতলী সড়ক ৮.চিলুয়া-শাকতলা-বাইশগাঁও সড়ক ৯.বাইশগাঁও- জি.সি.আর সড়ক ১০.বুরপৃষ্ঠ-হাসনাবাদ সড়ক ১। পীর শাহ শরীফ বাগদাদী (রঃ) মাজার শরীফ। ২। শরিফপুর শাহী জামে মসজিদ। ৩। শরীফপুর নাগেশ্বর দীঘি। ৪। বাইশগাঁও কেন্দ্রীয় ঈদগাহ। মনোহরগঞ্জ উপজেলা মনোহরগঞ্জ থানা কুমিল্লা জেলা
নীল (উদ্ভিদ)

নীল গুল্ম জাতীয় এক প্রকারের উদ্ভিদ। এটি শীম পরিবারভুক্ত একটি উদ্ভিদ। এর অন্যান্য স্থানীয় নামঃ নিলিনী, রঞ্জনী, গ্রামিনিয়া, কালোকেশী, নীলপুষ্প, মধুপত্রিকা। বৈজ্ঞানিক নামঃ indigofera tinctoria । এটি Fabaceae পরিবারের সদস্য। এই উদ্ভিদ থেকে প্রাকৃতিক নীল রং উৎপাদন করা হয়। পুরাকালে মিশর, গ্রিস ও রোমের লোকেরাও নীলের কথা জানতো। মিশরের ১৮তম রাজবংশের মমি গুলি নীলরং এর কাগজে মোড়া থাকতো। বাংলা ভূখন্ডে ইন্ডিগোফেরা এর ১৫ প্রজাতির গাছ জন্মে। তার মধ্যে indigofera tinctoria নীল রং এর চাষ করা হতো ভারতে। নীল পানিতে দ্রব্য গুকোসাইড নামক রাসায়নিক হিসাবে থাকে। এই উপমহাদেশের মাটি নীল চাষের জন্য বিশেষ উপযোগী হওয়ায় ব্রিটিশ নীল করেরা বিপুল পুঁজি বিনিয়োগ করে নীলচাষে। নদীয়া, যশোর, বগুড়া, রংপুর প্রভৃতি জেলায় নীলচাষ ব্যাপক ভাবে করা হতো। উনিশ শতকের শেষের দিকে নীলচাষ অর্থনৈতিক ভাবে লাভজনক না হওয়ায় কৃষকরা ধান ও পাট চাষের দিকে ঝুঁকে পড়ে। ব্রিটিশ নীলকরেরা অত্যাচার আর নিপীড়নের মাধম্যে নীলচাষে বাধ্য করলে ১৮৫৯-৬০ সালে নীলচাষীরা এর বিরুদ্ধে ব্যাপক আন্দোলন গড়ে তুলে। এর পরে বাংলায় নীল চাষ ক্রমে বিলুপ্ত হয়। গাছ কেটে বড় কড়াইতে জলের মধ্যে প্রায় ১২ ঘণ্টা ডুবিয়ে রাখলে তা থেকে সবুজ রং এর নির্যাস বের হয়। এরপর এই নির্যাস নতুন পাত্রে ঢেলে এই দ্রবনকে কাঠি দিয়ে অনেক্ষন নাড়তে হয় যাতে নীল বাতাসের অক্সিজেন এর সংস্পর্শে আসে। এর ফলে অদ্রাব্য নীল এর তলানী নিচে জমা হয় এবং পরে তা পৃথক করে শুকিয়ে টুকরো টুকরো করে কাটা হয়। ইন্ডিগোটিন ছাড়া তাতে অন্যান্য পদার্থ থাকে তার মধ্যে ইন্ডিরুবাইনম ইন্ডিগো গ্রীন ও ইন্ডিগো ব্রাউন। এই গাছের ভেষজ গুণও বিদ্যমান। প্রাচীন ভারতে আয়ুর্বেদ শাস্ত্র মতে, নীলে আছে প্রশস্তি। আধুনিক কবিরাজি চিকিৎসায় নীলের শিকড় ও পাতা নানা অসুখে ব্যবহৃত হয়। পাতার রস মৃগীরোগীর জন্য উপকারী। নীল বিদ্রোহ ভাটপাড়া নীলকুঠি মঙ্গলগঞ্জ নীলকুঠি Kling, Blair B. (২০১৬-১১-১১)। The Blue Mutiny: The Indigo Disturbances in Bengal, 1859-1862 (ইংরেজি ভাষায়)। University of Pennsylvania Press। পৃষ্ঠা ৮৫, ৯৭। আইএসবিএন 978-1-5128-0350-1।  সুপ্রকাশ রায় (১৯৭২)। ভারতের কৃষক বিদ্রোহ ও গণতান্ত্রিক সংগ্রাম। কলকাতা: ডিএনবিএ ব্রাদার্স। পৃষ্ঠা ১৯৫, ২০৩, ২১১।
বচ

বচ (ইংরেজি: sweet flag, বৈজ্ঞানিক নাম: Acorus calamus) জলাভূমিতে জন্ম নেয়া এক ধরনের উদ্ভিদ বিশেষ। বচ বহুবর্ষজীবী কন্দমূলীয় স্বল্প কন্দ। এর কাণ্ড মাটির নীচে থাকে। পাতা অনেকটা ধানপাতার মতো সবুজ, পাতা মাটির উপরে উর্ধ্বমুখী হয়ে থাকে। কন্দ থেকে পাতাগুলি চারিদিকে ঘুরে ঘুরে না গজিয়ে বিপরীতমুখী হয়ে গজিয়ে চ্যাপ্টা আকার ধারণ করে। তবে পাতা লোমযুক্ত বা ধারালো নয়, অপেক্ষাকৃত মসৃণ। মাটির নিচে গন্ধযুক্ত কন্দ বিস্তার লাভ করে। এটি স্থূল ও গাঁট (node) বহুল। ফুল স্প্যাডিক্স ধারণের এবং ৫–১০ সে. মি. লম্বা পুষ্পদণ্ডে হালকা সবুজ রঙের ছোট ছোট ফুল ফোটে। বর্ষাকালে ফুল ও পরে ফল হয়। ফল হালকা হলুদ বর্ণের। ভারতের পশ্চিমবঙ্গের বচকে একসময় ব্যবহার উপযোগী মুখ্য মশলা হিসেবে ধরা হত। চট্টগ্রাম ও পার্বত্য চট্টগ্রামের নীচু ও জলা/আর্দ্র এলাকায় এটি দেখা যায়। Sylvan T. Runkel, Alvin F. Bull (২০০৯) [1979]। Wildflowers of Iowa Woodlands। Iowa City, Iowa: University of Iowa Press। পৃষ্ঠা 119। সংগ্রহের তারিখ ১৩ ডিসেম্বর ২০১১।
সরসপুর ইউনিয়ন

সরসপুর বাংলাদেশের কুমিল্লা জেলার অন্তর্গত মনোহরগঞ্জ উপজেলার একটি ইউনিয়ন। মোট আয়তন ২৭১৯ বঃ কিঃ মিঃ। পুরুষ ১০৬২৫ জন এবং মহিলা ১৩০৬৬ জন। সর্বমোট জনসংখ্যা ২৩৬৯১ জন। মনোহরগঞ্জ উপজেলার দক্ষিণাংশে সরসপুর ইউনিয়নের অবস্থান। এ ইউনিয়নের উত্তরে বাইশগাঁও ইউনিয়ন ও লক্ষণপুর ইউনিয়ন, পূর্বে বিপুলাসার ইউনিয়ন, দক্ষিণে নোয়াখালী জেলার সোনাইমুড়ি উপজেলার নদনা ইউনিয়ন এবং পশ্চিমে নোয়াখালী জেলার সোনাইমুড়ি উপজেলার জয়াগ ইউনিয়ন ও চাটখিল উপজেলার মোহাম্মদপুর ইউনিয়ন অবস্থিত। সরসপুর ইউনিয়ন মনোহরগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মনোহরগঞ্জ থানার আওতাধীন। এটি জাতীয় সংসদের ২৫৭নং নির্বাচনী এলাকা কুমিল্লা-৯ এর অংশ। মনোহরগঞ্জ উপজেলা মনোহরগঞ্জ থানা কুমিল্লা জেলা সরশপুর ইউনিয়ন পোস্ট কোড